Hvad er kemiens rolle i mad med for meget citron?
Når du tilsætter citron til din mad, tilsætter du en meget syreholdig ingrediens, og når du synes, at din mad smager for surt, er det simpelthen også fordi, pH-værdien er for lav. Derfor handler det om at udligne pH-værdien, så den kommer nærmere et mere neutralt niveau. Hvis du har fulgt en smule med i kemiundervisningen, ved du, at for at udligne syre, skal du bruge en base, og der kan du faktisk bruge en anden almindelig ingrediens, som du har stående i køkkenet - nemlig natron.